Kong Andreas IIs sigill
Andreas II
**Andreas II** eller *Endre II* (ungarn: *II. András*, kroatisk: *Andrija II*, slovakisk: *Ondrej II*, ukrainsk: Андрій II; født ca 1177, død 21. september 1235 i Buda, begravet i Egres) var konge av Ungarn og Kroatia 1205–1235. Andreas ble også kalt «ridderkongen» ettersom han førte så mange kriger.[]

Liv og virke
------------

### Bakgrunn

Han var sønn av kong Béla III av Ungarn. 

Etter Béla IIIs død ble strid mellom den gamle kongens sønner, Imre og Andreas. Dette ble utnyttet av høyadelen til å underlegge seg mer land, hvorved de kongelige landområdene minsket.[] Først da Andreas' sønn Béla ble konge, begynte land å gjenvinnes til kronen.[]

### Konge

Andreas ble konge i 1205. I en kortere tid var han også fyrste av Galicia. Han var den første ungarske konge som ble avkrevd en kongelig ed da han ble kronet.[] Han førte deretter en så generøs forleningspolitikk mot høyadelen at den vokste seg så sterk at hans etterfølger Bela IV ikke kunne styre landet som han ville.[] Bela kunne gjenvinne makten fra høyadelen først etter at han i år 1241 hadde slått tilbake en tatarsk invasjon.

I begynnelsen av Andreas' regjeringstid stod det klart at det kongelige lenssystemet ikke lengre fungerte godt og at reformer var nødvendige.[] Lenssystemet ble oppløst og dermed tapte kongen sin lensmilitær. For å erstatte troppene, måtte han be om høyadelens hjelp, særskilt fordi Andreas deltok i et korstog og førte mange kriger mot Galicia. Disse felttogene var mislykkede og avstedkom bare at landets penger og makt ble sløst med.[]

Under hans regjering ble høyadelen større og sterkere. Dette førte til at Andreas måtte gi *den gyldne bulle* (Aranybulla) 1222 i Fehérvár, der kongen måtte garantere adelens rettigheter og privilegier. Hovedsakelig tok denne sikte på å beskytte lavadelen og kirken, men ettersom den kongelige makt var svak, kunne den ikke helt gjennomføres.[]

Han innbød tyske og italienske innvandrere til Ungarn. De etablerte seg i Transilvania.

### Økonomi

Ettersom skattkammerets penger forsvant som følge av Andreas' mange kriger, måtte kongen øke inntektene på noe vis. Hans økonomi var basert på de såkalte *regalier*, som var innkomster fra de kongelige rettigheter, det vil si monopol (salt, toll, etc.). Han tok også opp nye skatter. 

### Familie

Hans gemal Gertrud ble myrdet i 1213, mens Andreas lå i krig mot Galicia. Denne hendelse utgjorde bakgrunn til József Katonas *Bánk Bán*, som er et populært ungarsk kongedrama.[]

Referanser
----------

1. ↑   Encyclopædia Britannica Online, oppført som Andrew II, Encyclopædia Britannica Online-ID biography/Andrew-II, besøkt 9. oktober 2017[Hentet fra Wikidata]
2. ↑   Gran Enciclopèdia Catalana, oppført som Andreu II d’Hongria, Gran Enciclopèdia Catalana-ID 0003928[Hentet fra Wikidata]
3. ↑   opac.vatlib.it, oppført som András, VcBA-ID 495/61775[Hentet fra Wikidata]
4. ↑   Faceted Application of Subject Terminology, oppført som King of Hungary Andrew II, FAST-ID 229530, besøkt 9. oktober 2017[Hentet fra Wikidata]
5. 1 2 3 4 5 6 7 8 9 10   Kindred Britain[Hentet fra Wikidata]
6. 1 2 3   The Peerage person ID p10465.htm#i104649, besøkt 7. august 2020[Hentet fra Wikidata]
7. 1 2 3   The Peerage[Hentet fra Wikidata]

Litteratur
----------

* Európa uralkodói (Europeiske regenter) - Maecenas, 1999 - ISBN 963-645-053-6
* Walter Mária: Történelem középiskolásoknak (Historie for gymnasstudenter) - Nemzeti Tankönyv, ISBN 963-18-8631-X

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** ICCU
 |